Ingrid Christensen Kyst

Ingrid Christensen Kyst er en kyststrekning i den australske sektoren i Antarktika som ligger i den vestlige delen av Princess Elizabeth Land, avgrenset av Jennings Promontory ved 72°33' øst og West isbrem ved 81°24' øst.

Kyststrekningen ble oppdaget under Thorshavn-ekspedisjonen i 1934–35 under ledelse av Klarius Mikkelsen. I området finnes flere lave, isfrie fjellrygger, som Larsemann Hills og Vestfold Hills. Den sørvestlige delen av kyststrekningen ble fotografert med fly av den amerikanske marinen i Operasjon Highjump i mars 1947.

Kyststrekningen har sitt navn etter Ingrid Christensen, som var gift med hvalfangstreder Lars Christensen og seilte sammen med sin mann i antarktiske farvann.

 Referanser 

Kategori:Kyster i Antarktis
Kategori:Australian Antarctic Territory
Kategori:Artikler i Antarktis-prosjektet
Kategori:Steder i Antarktis oppkalt etter nordmenn